
PAKALPOJUMA LĪGUMS
Rīgā, 

Līguma parakstīšanas datums ir pēdējā pievienotā
droša elektroniskā paraksta un tā laika zīmoga datums

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā direktora p.i. _____________ personā, kura rīkojas saskaņā ar Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 42.3.7.apakšpunktu un 74.punktu, Rīgas domes 2024.gada 24.janvāra nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7., 9.1. un 9.6.apakšpunktu un Rīgas domes priekšsēdētāja _________ rīkojumu _______________ “Par Rīgas valstspilsētas pašvaldības Ārtelpas un mobilitātes departamenta vadītāja amata pienākumu veikšanu”, no vienas puses un 
[bookmark: _Hlk517711049]	Izpildītāja nosaukums reģistrācijas Nr. ______________, (turpmāk – Izpildītājs), amats Vārds Uzvārds personā, kurš rīkojas saskaņā ar ______________, no otras puses, kopā sauktas – Puses, pamatojoties uz Publisko iepirkumu likumu (turpmāk – PIL) un Iepirkumu komisijas veiktā iepirkuma “Spēļu un rekreācijas laukumu, to ierīču un aprīkojuma renovācijas un atjaunošanas darbi”, identifikācijas Nr. ____________ (turpmāk – Iepirkums) rezultātiem noslēdz līgumu (turpmāk – Līgums) par sekojošo:

1. Līguma priekšmets un termiņš
1.1. Pasūtītājs veic pasūtījumu un apmaksā, bet Izpildītājs savlaicīgi, pilnā apmērā un prasībām atbilstošā kvalitātē veic spēļu un rekreācijas laukumu, to ierīču un aprīkojuma renovācijas un atjaunošanas darbus (turpmāk – Pakalpojumi), saskaņā ar Līgumu un tā 1., 2. un 3.pielikumu (Tehniskā specifikācija/Tehniskais piedāvājums, Pakalpojuma sniegšanas vietas, Finanšu piedāvājums/Indikatīvo remontdarbu tāme).
1.2. [bookmark: _Hlk167700172]Līgums stājas spēkā ar pēdējā pievienotā droša elektroniskā paraksta un tā laika zīmoga datumu un  tiek slēgts uz 1 (vienu) gadu. 

2. Līguma summa un norēķinu kārtība
2.1. Līguma kopējā summa, par izpildītiem Pakalpojumiem, ieskaitot nodokļus, nodevas un visus citus ar Līguma izpildi saistītos izdevumus ir _________ EUR (___________ euro un ____ centi) ar pievienotās vērtības nodokli (turpmāk – PVN), _________ EUR (________ euro un ____ centi) bez PVN un PVN ________ EUR (________ euro un ____ centi). 
2.2. Pasūtītājs norēķinu veic 1 (vienu) reizi mēnesī ar naudas līdzekļu pārskaitījumu uz Izpildītāja norādīto bankas norēķinu kontu 30 (trīsdesmit) dienu laikā no iepriekšējā mēnesī sniegto Pakalpojumu pieņemšanas-nodošanas akta abpusējas parakstīšanas un Izpildītāja rēķina saņemšanas.
2.3. Avansa maksājumi nav paredzēti.
2.4. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
2.5. Izpildītājs maksājuma dokumentus (rēķinus) sagatavo elektroniski. Noformējot elektronisko rēķinu Izpildītājs tajā norāda šādu informāciju:
Saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV 90011524360 
Banka: Luminor Bank AS Latvijas filiāle
Kods: RIKOLV2X                                
Konts: LV40RIKO0023400014090                      
Pašvaldības iestāde: Rīgas valstspilsētas Ārtelpas un mobilitātes departaments
Adrese: Ģertrūdes iela 36, Rīga, LV-1011
Pašvaldības iestādes kods: 213

2.6. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem: izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu; augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu; izmanto Web formas manuālai rēķinu ievadei.
2.7. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
2.8. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
2.9. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
2.10. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.11. Norēķini Līguma izpildes ietvaros – par pamatu ņemot piedāvājumā norādītās vienību cenas, kuras visā Līguma darbības laikā (t.sk. ar visiem iespējamajiem pagarinājumiem) nedrīkst palielināties.
2.12. Līguma 6.1.punkta piemērošanas gadījumā Pasūtītājs apmaksā Izpildītāja piestādītos rēķinus par izpildītajiem Pakalpojumiem tikai pēc līgumsoda apmaksas veikšanas Pasūtītājam.

3. Izpildītāja tiesības un pienākumi
3.1. Izpildītājs apņemas:
3.1.1. sniegt Līgumā paredzētos Pakalpojumus Līgumā noteiktajā termiņā augstā kvalitātē atbilstoši Latvijas Republikā spēkā esošajiem tiesību aktiem un to prasībām, bez Pasūtītāja rakstveida akcepta nepieļaujot jebkāda veida atkāpes no Līguma noteikumiem; 
3.1.2. par viena mēneša ietvaros sniegtajiem Pakalpojumiem iesniegt Pakalpojumu  nodošanas-pieņemšanas aktu, pievienojot veikto darbu aktus un uzstādīto iekārtu un ierīču  atbilstības sertifikātu apliecinātas kopijas;
3.1.3. veikt nepieciešamos pasākumus, lai novērstu  kaitējumu, kāds varētu rasties Pasūtītājam vai trešajām personām Pakalpojumu ietvaros veicamo darbu izpildes rezultātā;
3.1.4. brīdināt Pasūtītāju par jebkādiem apstākļiem, kas var būt bīstami iekārtu lietotāju (bērnu) veselībai;
3.1.5. Pakalpojumu ietveros veicamo darbu izpildes laikā attiecīgajās darbu izpildes vietās ierobežot piekļuvi bojātajam aprīkojumam, ierīcēm un iekārtām līdz to atjaunošanai;
3.1.6. veikt pārbaudē atklāto defektu vai trūkumu savlaicīgu un kvalitatīvu novēršanu.
3.2. Izpildītājam, sniedzot Pakalpojumus, ir pienākums nodrošināt tīrību un kārtību, atbilstoši sakārtotas vides prasībām.
3.3. Izpildītājam visā Līguma darbības laikā jābūt spēkā esošam civiltiesiskās atbildības apdrošināšanas līgumam (polisei), kas sedz zaudējumus Pasūtītājam vai trešajai personai, ja Izpildītājs bez iepriekšēja nodoma vai neuzmanības dēļ nodara kaitējumu tās veselībai/dzīvībai vai īpašumam. Izpildītājs nav tiesīgs uzsākt Pakalpojumus bez spēkā esošas civiltiesiskās atbildības apdrošināšanas.
3.4. Izpildītājs līdz Pakalpojumu uzsākšanai iesniedz Pasūtītājam  civiltiesiskās atbildības apdrošināšanas līguma (polises) un apdrošināšanas noteikumu apliecinātas kopijas vai apdrošināšanas sabiedrības apliecinājumu par atbilstošas civiltiesiskās atbildības apdrošināšanas polises spēkā esamību un dokumentu, kas apliecina attiecīgās polises apdrošināšanas prēmijas samaksu.
3.5. Civiltiesiskās atbildības minimālajam atbildības limitam jābūt ne mazākam par 50 000 EUR (piecdesmit tūkstoši euro), pašrisks ne vairāk kā 140 EUR (viens simts četrdesmit euro).
3.6. Civiltiesiskās atbildības apdrošināšanas līgumā jābūt nosacījumam, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
3.7. Līgumā noteiktajā kārtībā pēc Pasūtītāja pieprasījuma Izpildītājam par saviem līdzekļiem jānovērš Līguma izpildē pieļautie trūkumi vai nepilnības, kas radušies Izpildītāja vainas dēļ.
3.8. Izpildītājam ir pienākums nekavējoties informēt Pasūtītāju par iespējamiem pārtraukumiem Pakalpojumu sniegšanā, kā arī par šķēršļiem turpmākai līgumsaistību izpildei.
3.9. Izpildītājs ir tiesīgs saņemt samaksu Līguma 2. sadaļā noteiktā kārtībā un apjomā.

4. Pasūtītāja tiesības un pienākumi
4.1. Pasūtītājs apņemas kontrolēt Līguma izpildi un pieņemt Līgumam atbilstošus sniegtos Pakalpojumus.
4.2. Pasūtītājs apņemas ievērot Līguma 2. sadaļā noteikto norēķinu kārtību.
4.3. Pasūtītājs nodrošina, lai Pakalpojumu izpildes laikā Izpildītājam būtu pieejams Pasūtītāja pārstāvis.
4.4. Līguma noteikumiem atbilstoši veiktos Pakalpojumus Pasūtītājs pieņem 5 (piecu) dienu laikā. Par Pakalpojumu nekvalitatīvu izpildi vai neatbilstību dokumentācijai Pasūtītājs paziņo, iesniedzot Izpildītājam pamatotu pretenziju 5 (piecu) dienu laikā, kuru Izpildītājam 5  (piecu) dienu laikā pēc tās saņemšanas jāizskata. Puses sastāda rakstveida aktu, kurā fiksē trūkumu novēršanas termiņus un veicamo darbu apjomu.
4.5. Pasūtītājs ir tiesīgs jebkurā laikā apmeklēt Pakalpojumu izpildes vietu, lai kontrolētu, kā Izpildītājs Pakalpojumu izpildes gaitā ievēro Latvijas Republikā spēkā esošo tiesību aktu un Līguma prasības.

5. Pakalpojumu pieņemšana – nodošana 
5.1. Pakalpojumu pieņemšana – nodošana notiek Pasūtītājam un Izpildītājam vienu reizi mēnesī parakstot Pakalpojumu pieņemšanas – nodošanas aktu. Līguma 10.6.1.apakspunktā norādītais Pasūtītāja pilnvarotais pārstāvis (5 (piecu) dienu laikā pēc izpildīto Pakalpojumu akta saņemšanas izskata un paraksta to vai iesniedz rakstisku motivēto pretenziju vai atteikumu pieņemt Pakalpojumus. Ja minētajā termiņā Pasūtītājs neizskata iesniegtos dokumentus un/vai nedod saskaņojumus un/vai neiesniedz rakstveidā motivētus akta neparakstīšanas iemeslus, tad tiek uzskatīts, ka iesniegtie dokumenti ir saskaņoti un akceptēti, kā arī aktā norādītie Pakalpojumi sniegti un pieņemti;
5.2. Pasūtītājs nepieņem un neapmaksā sniegtos Pakalpojumus, ja pieņemšanas procesā tiek konstatēti kvalitātes trūkumi, defekti un/vai sniegto Pakalpojumu neatbilstība izpildītajiem apjomiem un/vai Latvijas Republikas normatīvajiem aktiem un/vai Līguma noteikumiem. 
5.3. Ja Pasūtītājs konstatē trūkumus sniegto Pakalpojumu kvalitātē, tiek sastādīts defektu akts, kurā norādīti trūkumi un Izpildītājam ir pienākums par saviem līdzekļiem izlabot un novērst konstatētos defektus un/vai trūkumus. Pēc defektu un/vai trūkumu novēršanas Izpildītājs atkārtoti veic Pakalpojumu nodošanu Pasūtītājam.
5.4. Pasūtītājs ir tiesīgs prasīt Izpildītājam atlīdzināt zaudējumus, kas radušies Pasūtītājam sakarā ar nekvalitatīvi vai Līguma noteikumiem neatbilstoši sniegtajiem Pakalpojumiem.

6. Pušu atbildība
6.1. Par Līgumā noteikto saistību kavējumu Pusēm var tikt piemērots līgumsods 0,5% (piecas desmitdaļas procenta) apmērā no rēķina summas bez PVN par katru kavējuma dienu, bet kopumā ne vairāk kā 10% (desmit procenti) no Līguma summas bez PVN. Par izpildes dienu uzskatāma diena, kad abpusēji ir parakstīts nodošanas-pieņemšanas akts atbilstoši Līguma 5.1.apakšpunktam.
6.2. Izpildītājs atbild par zaudējumiem un kaitējumu, kādu viņš ar savu darbību vai bezdarbību ir nodarījis Pasūtītājam un/vai trešajām personām, kā arī par iespējamiem trešo personu prasījumiem pret Pasūtītāju nekvalitatīvu vai termiņā nesniegto Pakalpojumu dēļ.
6.3. Līgumsoda samaksa un zaudējumu atlīdzināšana neatbrīvo Puses no Līgumā noteikto saistību izpildes.

7. Garantijas laiks
7.1. Garantijas laiks Izpildītāja veiktajiem Pakalpojumiem ir 2 (divi) gadi no Līguma 5.1. apakšpunktā paredzētā Pakalpojumu nodošanas – pieņemšanas akta parakstīšanas dienas. 
7.2. Ja garantijas laikā bērnu rotaļu laukuma iekārtas un aprīkojums tiek ekspluatēts atbilstoši vispārpieņemtajām un/vai normatīvajos aktos noteiktajām prasībām, bet tiek atklāti kādi to bojājumi vai defekti, kuru cēlonis ir Izpildītāja nekvalitatīva Pakalpojumu izpilde, nepiemērota Pakalpojumu izpildes tehnoloģija vai Izpildītāja izvēlēto un Pakalpojumu izpildei izmantoto materiālu defekti vai kvalitātes neatbilstība, Pasūtītājs nekavējoties pēc šādu apstākļu konstatēšanas rakstiski informē Izpildītāju un Izpildītājs uz sava rēķina ar Pasūtītāju saskaņotos termiņos, bet ne vēlāk kā 5 (piecu) darba dienu laikā  laikā no informācijas saņemšanas brīža, novērš konstatētos bojājumus vai defektus. 
7.3. Ja Izpildītājs noteiktajā termiņā trūkumus nenovērš un termiņa nokavējums ir vismaz 10 (desmit) dienas, Pasūtītājs ir tiesīgs trūkumu novēršanai pieaicināt trešās personas. Izpildītājs šādā gadījumā atlīdzina Pasūtītājam visus ar trūkumu novēršanu saistītos izdevumus.

8. Līguma izbeigšana
8.1. Pasūtītājam ir tiesības nekavējoties pārtraukt Līgumu: 
8.1.1.  ja ir notikusi Izpildītāja labprātīga vai piespiedu likvidācija;
8.1.2.  Izpildītājs ar tiesas spriedumu atzīts par maksātnespējīgu, apturēta vai pārtraukta tā saimnieciskā darbība vai uzsākta bankrota procedūra.
8.1.3. Starptautisko un Latvijas Republikas nacionālo sankciju likumā paredzētajos gadījumos.
8.2. Pasūtītājam ir tiesības izbeigt Līgumu pirms termiņa, rakstiskā veidā 5 (piecas) kalendārās dienas iepriekš par to brīdinot Izpildītāju, ja Izpildītājs nepilda vai pārkāpj Līguma noteikumus, un šādi apstākļi ir konstatēti vismaz 3 (trīs) reizes Līguma darbības laikā.

9. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
9.1. Saraksts ar apakšuzņēmējiem, ko Izpildītājs plāno iesaistīt Līguma izpildē, iesniedzams Pasūtītājiem PIL 63. panta ceturtajā daļā noteiktajā kārtībā. Termiņš saraksta iesniegšanai – ne vēlāk kā uzsākot Līguma izpildi. Saraksts pievienojams Līgumam kā neatņemama sastāvdaļa. 
9.2. Izpildītājs nav tiesīgs bez saskaņošanas ar Pasūtītāju veikt Iepirkumā iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
9.3. Iepirkumā iesniegtajā piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt Iepirkumā iesniegtajā piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām.
9.4. Pasūtītājs nepiekrīt Iepirkumā iesniegtajā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 1) piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām; 2) tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst PIL 42. panta pirmajā daļā minētajiem pretendentu izslēgšanas gadījumiem; 3) piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās Līguma vērtības, atbilst PIL 42. panta pirmajā daļā minētajiem pretendentu izslēgšanas gadījumiem.
9.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. 
9.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmuši visu informāciju un dokumentus, kas nepieciešami lēmuma pieņemšanai saskaņā ar Līguma 9. punkta noteikumiem.

10. Citi noteikumi
10.1. Neviena no Pusēm neatbild par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramas varas apstākļiem Līguma izpratnē saprotami – dabas katastrofas, karš un citi apstākļi, kas Pusēm nav kontrolējami, bet kuri tieši ietekmēja darbu izpildi. Gadījumā, ja augstāk minētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu. Pusei, kas atsaucas uz nepārvaramas varas apstākļiem, tie ir jāpierāda ar kompetentas iestādes izsniegtu izziņu.
10.2. Līgums var tikt grozīts vai papildināts tikai Pusēm savstarpēji vienojoties, un rakstiski noformējot to kā Līguma pielikumu, kas kļūst par Līguma neatņemamu sastāvdaļu. Grozījumi un papildinājumi ir pieļaujami pie nosacījuma, ka tie nav pretrunā ar Publisko iepirkumu likuma noteikumiem. 
10.3. Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumi pāriet tiesību un saistību pārņēmējam.
10.4. Strīdi, kas rodas Līguma saistību izpildes gaitā, tiek risināti savstarpējās sarunās, bet, ja Puses 7 (septiņu) darba dienu laikā vienošanos nevar panākt, strīds izšķirams Latvijas Republikas tiesību aktos noteiktajā kārtībā tiesā.
10.5. Visos jautājumos, kurus neregulē Līgums, Puses vadās no Latvijas Republikā spēkā esošajiem normatīvajiem aktiem.
10.6. Sadaļu virsraksti Līgumā iekļauti tikai uzskatāmības un ērtības labad, tie nav izmantojami Līguma teksta vai jēgas skaidrošanai. 
10.7. Ar Līgumu uzņemto saistību izpildes nodrošināšanai Puses nosaka atbildīgās personas ar tiesībām parakstīt līguma izpildes dokumentus: 
10.7.1. no Pasūtītāja puses - ____________________________________________.  
10.7.2. no Izpildītāja puses – ____________________________________________.
10.8. Pušu paraksti apliecina, ka tās ir iepazinušās ar Līgumu un piekrīt tā noteikumiem. 
10.9. Līgums sagatavots uz ___ (_______) lapām, ar ___ (______) pielikumiem uz ___ (____________) lapām un parakstīts ar drošu elektronisko parakstu, kurš satur laika zīmogu.
10.10. Līgumam tiek pievienoti sekojoši pielikumi (atvasinājumi):
10.10.1. 1. pielikums Tehniskais piedāvājums uz ___ (______) lapām;
10.10.2. 2. pielikums Pakalpojuma sniegšanas vietas – rotaļu laukumu atrašanās vietu adreses uz ___ (_________) lapām;
10.10.3. 3. pielikums Finanšu piedāvājums/Indikatīvo remontdarbu tāme uz ___ (___________) lapām.


11. Adreses un bankas rekvizīti

	PASŪTĪTĀJS 
	IZPILDĪTĀJS

	Rīgas valstspilsētas pašvaldības Ārtelpas un mobilitātes departaments
Ģertrūdes iela 36, Rīga, LV-1011
Telefons:+371 67012701

e-pasts: amd@riga.lv



Direktors    _____________
	Izpildītāja nosaukums _________________
Reģistrācijas Nr. _____________________
Juridiskā adrese: _____________________
Tālrunis: ___________________________
E-pasts: ___________________________
Banka: _____________________________ 
Kods: ______________________________
Konts: _____________________________


Dokumentu ar drošu elektronisko 
parakstu parakstīja ___________________

